สวัสดีครับ พอดีมีเรื่องสงสัย มีอะไรกับแฟนครั้งแรกแล้วไม่ได้ป้องกันเลยซื้อยาคุมฉุกเฉินให้แฟนกิน หลังจากนั้น7วันแฟนมีประจำเดือน3วัน แล้วแฟนกินยาคุมแบบ21เม็ดของวันที่2ตอนเป็นประจำเดือนหลังจากนั้น7วันก็มีอะไรกับแฟนอีกโดยไม่ได้ป้องกันแต่หลั่งนอก แฟนเสี่ยงที่จะตั้งท้องมัยครับ ช่วยตอบด้วยครับ
สวัสดีค่ะ การทานยาคุมฉุกเฉินนั้น หากได้ทานภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% และหลังจากทานไป 7 วัน บางรายอาจมีเลือดออกจากช่องคลอดได้นาน 1-4 วัน ซึ่งถือเป็นผลจากยาคุมฉุกเฉิน ไม่ใช่ประจำเดือนส่วนยาเม็ดคุมกำเนิดชนิด 21 เม็ดที่เริ่มกินนั้น หากทานไปครบ 7 เม็ดแล้วจึงมีเพศสัมพันธ์ ยาคุมกำเนิดก็จะเริ่มออกฤทธิ์ในการป้องกันการตั้งครรภ์ได้แล้ว และหากได้ใช้การหลั่งนอกร่วมด้วย โอกาสที่จะตั้งครรภ์นั้นก็ถือว่าน้อยอยู่อย่างไรก็ตาม หากเพิ่งทานยาคุมกำเนิดเป็นแผงแรก ยาอาจยังออกฤทธิ์ได้ไม่เต็มประสิทธิภาพ ควรใช้ถุงยางอนามัยร่วมไปก่อนด้วยทุกครั้งจนกว่าจะกินยาอย่างต่อเนื่องไปแล้ว 2-3 แผงค่ะ